Kakariko de Reischek

Kakariko de Reischek (Cyanoramphus hochstetteri), nomata ankaŭ Papageto de Hochstetter, estas rara specio de papago el la genro de kakarikoj. Ĝi estas endemia de Antipoda Insulo, unu el ĉeantarktaj insuloj de Nov-Zelando, kie ĝi kunvivas kun samgenrano, la pli granda Antipoda kakariko.

Temas pri ĝenerale helverda papago kun flavecaj nuancoj en malsupraj partoj, ruĝaj frunto kaj malantaŭokula strio, kaj helbluecaj flugilplumoj.

Taksonomio
La ordinara nomo memorigas pri la pionira natursciencisto kaj kolektisto Andreas Reischek, kiu kolektis specimenojn de tiu papago en 1888 kaj kiu nomis ĝin Platycercus hochstetteri laŭ filo de lia amiko, aŭstria geologo Ferdinand von Hochstetter, kiu faris geologian esploron de Nov-Zelando.Reischek, A. (1888). Notes on the Islands to the South of New Zealand. Transactions and Proceedings of the New Zealand Institute 21: 378-389.

La kakariko de Reischek antaŭe estis konsiderata subspecio de la Ruĝkrona kakariko (C. novaezelandiae), kiun ĝi similas laŭ aspekto, sed poste estis kunigita kun la Makvor-insula kakariko de Makvora Insulo en artikolo de 2001 fare de Wee Ming Boon kaj aliaj post ekzameno de la molekula sistematiko de la genro, kiu trovis, ke multaj el la subspecioj de la ruĝkrona kakariko devus esti levitaj al plena specio.Boon, Wee Ming; Kearvell, Jonathan C.; Daugherty, Charles H.; & Chambers, Geoffrey K. (2001). Molecular systematics and conservation of kakariki (Cyanoramphus spp.). Science for Conservation 176. Dept of Conservation:Wellington, New Zealand.  Tamen, poste la deveno de la supozebla Makvor-insula materialo de Boon et al. montriĝis erara, originita anstataŭe de la Antipodaj Insuloj.Scofield, R. Paul. (2005). The supposed Macquarie Parakeet in the collection of Canterbury Museum. Notornis 52(2): 117-120Chambers, Geoffrey K.; & Boon, Wee Ming. (2005). Molecular systematics of Macquarie Island and Reischek's parakeets. Notornis 52 (4): 249–250.

Kutimaro

Manĝado
La Kakariko de Reischek manĝas poajn florojn, foliojn, semojn kaj berojn same kiel senvertebrulojn kiel larvojn de muŝoj en la guano de pingvenaj kolonioj. Ili ankaŭ kadavromanĝas en putriĝintaj petreloj kaj albatrosoj.Greene, Terry C. (1999). Aspects of the ecology of Antipodes Parakeet (Cyanoramphus unicolor) and Reischek's Parakeet (C. novaezelandiae hochstetteri) on Antipodes Island, October - November 1995. Notornis 46: 301-310. Warham, J.; & Bell, B.D. (1979). The birds of the Antipodes Islands, New Zealand. Notornis 26(2):121-170.

Konservado
Kvankam la populacio de la papago de Reischek estas bonfarta, ĝia limigita distribuo igas ĝin eble vundebla al okazoj kiel la hazarda enkonduko de ronĝuloj al ĝia insulo. En la klasifiko de Nov-Zelando pri Minacataj Specioj ĝi estas listigita kiel "areolimigita" (RR).TerraNature: Reischek’s Parakeet

 Referencoj 

Eksteraj ligiloj

Kategorio:Papagedoj
Kategorio:Birdoj de Nov-Zelando